el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Με τον όρο παιδεία εννοούμε την απασχόληση με το παιδί και κυρίως την παιδαγωγική ενέργεια την οποία καταβάλλει η οικογένεια και η πολιτεία για την ανατροφή, την εκπαίδευση και τη μόρφωση του παιδιού.
Σύμφωνα με την κοινωνιολογική προσέγγιση του όρου, "παιδεία" ορίζουμε τη μετάφραση των πολιτιστικών στοιχείων, ώστε να διασφαλίζεται η συνέχεια και η διάρκεια του συστήματος στο πολιτιστικό επίπεδο που έχει επιτευχθεί απ' την προηγούμενη γενιά και ώστε να μην υπάρχει η πιθανότητα παλινδρόμησης σε παλαιότερα στάδια.
Η αγωγή, η εκπαίδευση, η διδασκαλία είναι ειδικές και συστηματικές διαδικασίες επηρεασμού και μορφοποίησης. Πιο συγκεκριμένα η αγωγή είναι μια διαδικασία προσανατολισμού, που κατευθύνει τους ανθρώπους στο να συγκροτήσουν και να αξιολογήσουν τις εμπειρίες τους με ένα γενικά καθορισμένο τρόπο. Η εκπαίδευση οδηγεί τους ανθρώπους στην απόκτηση γνώσεων, αξιών, δεξιοτήτων, προδιαθέσεων κτλ. Τέλος, η διδασκαλία είναι μία διαδικασία μετάδοσης, δημιουργίας συνθηκών για την απόκτηση από τους ανθρώπους συγκεκριμένων γνώσεων, για την εσωτερίκευση συγκεκριμένων αξιών, την ανάπτυξη συγκεκριμένων δεξιοτήτων, τον εθισμό σε συγκεκριμένους τρόπους δράσης / αντίδρασης κτλ.
Διδασκαλία: μέσο για την επίτευξη της εκπαίδευσης
Εκπαίδευση: μέσο για την επίτευξη της αγωγής
Αγωγή: μέσο για την επίτευξη της παιδείας
Παπανούτσος, Ε. Π. (1965). Αγώνες και αγωνία για την Παιδεία. Αθήνα: Φιλιππότης.
Παπανούτσος, Ε. Π. (1982). Απομνημονεύματα. Αθήνα: Φιλιππότης.
Παπανούτσος, Ε. Π. (1958). Φιλοσοφία και Παιδεία. Αθήνα: Ίκαρος.
Πολυχρονόπουλος, Πάνος (1992). Φιλοσοφία της παιδείας: Το υπόβαθρο της εκπαιδευτικής πολιτικής. Αθήνα: Ιδιωτική Έκδοση.
Φράγκος, Χρήστος Π. (1986). Επίκαιρα θέματα παιδείας. Αθήνα: Gutenberg - Γιώργος & Κώστας Δαρδανός.
Χατζηδήμου, Δημήτρης Χ. (2000). Εισαγωγή στην παιδαγωγική: Θέσεις, αντιθέσεις και προβληματισμοί. Θεσσαλονίκη: Κυριακίδη Αφοί. ISBN 978-960-343-572-3.